open-index/open-wikipedia-markdown huggingface dataset:
Albert van der Sandt Centlivres

duimnael|links|Centlivres-gebou, Universiteit van Kaapstad
**Albert van der Sandt Centlivres** (13 Januarie, 1887 – 19 September, 1966) was 'n Hoofregter van die Unie van Suid-Afrika. Hy is op 13 Januarie 1887 in Kaapstad gebore en ontvang sy opleiding aan die Suid-Afrikaanse Kollege en Oxford. Hy word 'n advokaat in Kaapstad, word bevorder tot regter en was Hoofregter van 1950 tot 1957. Sedert 1951 was hy ook die kanselier van die Universiteit van Kaapstad. Hy is oorlede op 19 September 1966.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
James Stratford

**James Stratford** (1869 – 1952) was 'n Hoofregter van die Unie van Suid-Afrika. Hy is in 1869 in die Oos-Kaap gebore en ontvang opleiding aan St. Aiden's College, Grahamstad. Hy begin sy loopbaan as 'n landmeter in diens van die Transvaalse Regering. Hy gaan dan na Oxford om die regte te studeer en word in 1898 tot die balie toegelaat. Van 1901 tot 1902 praktiseer hy in Kaapstad en later in Transvaal. In 1921 word hy aangestel in die Transvaalse regsbank, in 1927 word hy bevorder tot die Appélafdeling en in 1938 word hy Hoofregter. Hy tree in 1939 af en sterf in 1952.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
John Stephen Curlewis

**John Stephen Curlewis** (1863 – 1940) was 'n Hoofregter van die Unie van Suid-Afrika. Hy is gebore op 31 Maart 1863 in die Paarl. Hy ontvang opleiding aan die Diocesan College, Kaapstad. Hy gee later onderwys op Cradock en word 'n staatsamptenaar in 1883. In 1887 word hy 'n advokaat, praktiseer in Pretoria en word in 1889 bevorder tot waarnemende regter van die Transvaalse Hoërhof. Na afloop van die Tweede Vryheidsoorlog hervat hy sy praktyk in 1902 en word in 1903 aangestel op die Transvaalse regsbank. Hy word Regter-president in 1924 en Hoofregter van die Appélafdeling van 1936 to 1938. Hy sterf op 24 Augustus 1940 in Pretoria.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Jacob de Villiers (politikus)

**Jacob de Villiers** (gebore op 20 Desember 1938 in Middelburg, Transvaal) is 'n Suid-Afrikaanse boer en politikus, 'n lid van die Nasionale Party, parlementslid vir Transvaal (1989 - 1993), Minister van Landbou (1989 - 1991), landbou en ontwikkelingshulp (1990 - 1992), openbare werke (1991 - 1992), grondsake en streeksake (1989 - 1993) in die Kabinet van F.W. de Klerk.

Jacob de Villiers het in die streek Malelane in die Oos-Transvaal groot geword, waar sy ouers geboer het. Hy het laerskool toe gegaan in Witrivier en hoërskool in Middelburg. In 1960 studeer hy aan die Universiteit van Pretoria en word adjunk-sekretaris van die Afrikaanse Handelsinstituut. Hierna word hy vir etlike jare kabinetsminister van die Nasionale Party.
William Henry Solomon

duimnael|links|upright|Die graf van Sir William Solomon in Brookwood begraafplaas
Sir **William Henry Solomon** (1852 – 1930) was 'n Hoofregter van die Unie van Suid-Afrika. Hy is in 1852 in Bedford, Oos-Kaap, gebore. Hy studeer aan Lovedale, die *South African College* en Cambridge. In 1877 word hy advokaat by die *Inner Temple* en begin die volgende jaar in die Kaapkolonie praktiseer. Hy was ook 'n tyd lank in Kimberley waar hy in 1887 regter word. Nege jaar later is hy verplaas na die Oostelike Distriktehof van Grahamstad. Na die Tweede Vryheidsoorlog word hy regter vir die pasgestigte Hooggeregshof van Transvaal en in 1910 een van die oorspronklike regters van die Appélafdeling in Bloemfontein. In 1927 word hy Hoofregter en tree af in Oktober 1929. Hy is op 23 Junie 1930 in Wallis oorlede. Hy word beskou as een van die grootste regsgeleerdes wat Suid-Afrika nog opgelewer het.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Andries Stockenstrom (regter)

**Andries Stockenstrom** (1844 – 1880) was 'n regter en Prokureur-generaal. Hy is in 1844 op Graaff-Reinet gebore. Hy is van Sweedse afkoms. Op vroeë ouderdom gaan hy na Londen en Duitsland en word in 1865 tot die balie toegelaat. Die volgende jaar begin hy in Kaapstad praktiseer maar verhuis kort daarna na die Oos-Kaap. In 1877 word hy die Prokureur-generaal van die Kaapkolonie en twee jaar later regter van die Hooggeregshof. Hy sterf in 1880.

Andries Stockenstrom is die tweede seun van Sir Andries Stockenström.

## Sien ook 
* Koegas-gruwels
* Stockenström-familie

## Bron 
* *Ensiklopedie van Suidelike Afrika*, Eric Rosenthal, 1967.
John de Villiers, 1ste Baron de Villiers

Sir **John Henry de Villiers**, 1ste baron De Villiers (15 Junie 1842 – 2 September 1914) was 'n hoofregter van die Kaapkolonie en die Unie van Suid-Afrika. Hy is in 1842 gebore. Melius de Villiers was sy broer. Hy begin aan die Suid-Afrikaanse Kollege studeer van 1853 tot 1861. Hierna studeer hy in die regte aan die Inner Temple, Engeland, en ook in Duitsland. Hy keer in 1866 terug na die Kaap en word in 1867 parlementslid vir Worcester. Hy word die Prokureur-generaal in die ministerie van sir John Molteno nadat die Kaapkolonie verantwoordelike bestuur gekry het. Hy stel homself in 1873 self aan as Hoofregter, wat hom baie kritiek op die hals haal. Hierdie kritiek verdwyn egter gou as gevolg van die buitengewone bekwaamheid wat hy aan die dag lê. Hy word erken as die beste regsgeleerde van sy tyd.

duimnael|links|Standbeeld van John Henry de Villiers as hoofregter
In 1877 word hy tot ridder geslaan as sir Henry de Villiers. Hy moes dikwels as bemiddelaar optree en was lid van die kommissie wat die vrede herstel het na die Amajuba-veldtog. In 1894 gaan hy na Kanada as afgevaardigde na die Rykskonferensie en weer in 1908. Hy word aangestel in die Geheime Raad en dien in 'n regterlike hoedanigheid in 1896. In 1899 reël hy die vergadering tussen president Paul Kruger en lord Alfred Milner wat die laaste poging was om die uitbreking van die Tweede Vryheidsoorlog te verhoed. Hy het vir 37 jaar lank (van 1873 tot 1910) in sy hoedanigheid as hoofregter as voorsitter van die Wetgewende Vergadering opgetree. Hy is in 1908 gekies as voorsitter van die Nasionale Konvensie wat die voorwaardes vir Uniewording moes opgestel het. Hy was die vanselfsprekende keuse as Hoofregter na Uniewording en word lord De Villiers van Wynberg. Hy is oorlede in 1914.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Henry Connor

Sir **Henry Connor** (1817-1890) was die hoofregter van Natal. Hy is in 1817 in Ierland gebore. Hy studeer aan die Trinity College in Dublin in die regte en ontvang sy graad in 1841. Hy word aangestel as hoofregter aan die Goudkus en daarna word hy 1857 aangestel as eerste onderregter van Natal. Hy bly 'n kort tydjie in die Kaap en word in 1874 hoofregter van Natal. Sy geskrifte oor Romeinse en Romeins-Hollandse Reg is in die Natalse Provinsiale Afdelingsbiblioteek. Hy is op 12 Julie 1890 oorlede.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Julian Motau

**Julian Motau** (1948–1968) is in Tzaneen gebore, waar hy ook skoolgegaan het. Nadat hy 'n tyd lank by die kunstenares Judith Mason gewerk het, het hy in 1967 sy eerste eenmanuitstalling in Johannesburg gehou. Binne 'n jaar het hy so opgang gemaak dat van sy skilderye in die VSA, Israel, Frankryk, Italië, Engeland en Noorweë verkoop is.

'n Uitstalling van sy werk wat eers in Pretoria en daarna in Israel en Oxford (Engeland) aangebied sou word, is op 26 Februarie 1968 as 'n gedenktentoonstelling aangebied nadat hy nege dae tevore in 'n skietvoorval in Alexandra gesterf het.

Motau se werk het meestal oor die sogenaamde townshiplewe gehandel, wat hy op 'n sensitiewe manier weergegee het. Hy het van verskillende tekenmateriale, soos houtskool, kryt en ink gebruik gemaak. Sy werke toon 'n besondere insig in die emosies en gevoel van die figure wat hy uitgebeeld het.

## Verwysings 
## Bronnelys 
* Wêreldspektrum, Vol. 19, 180, 

## Eksterne skakels 
* https://eclecticaprintartgallery.co.za/Artists/julian-motau/
John Wylde

Sir **John Wylde** (1781 –1859) was 'n Hoofregter van die Kaapse Hooggeregshof en broer van grootkanselier Wylde. Hy is in 1781 in Londen gebore. Hy word in 1827 die eerste Hoofregter van die Kaapkolonie en beklee die amp tot 1855. Hy is in 1859 in Kaapstad oorlede.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Sidney Smith Bell

Sir **Sidney Smith Bell** (1805 – 1873) was 'n regter van die Kaapse hooggeregshof. Hy is gebore in 1805 in Londen en studeer in Edinburg. In Kaapstad word hy in 1851 aangestel as regter van die Hooggeregshof, as waarnemende Hoofregter in 1857 en Hoofregter in 1868. Hy tree in 1873 af en is in dieselfde jaar oorlede.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
William Hodges

Sir **William Hodges** (1808 – 1868) was 'n Hoofregter van die Kaapse Hooggeregshof. Hy is op 29 Augustus 1808 gebore in Melcome Regis, Engeland. Hy studeer in Salisbury en aan die Universiteit van Londen. Hy word op 3 Mei 1833 tot die *Inner Temple* toegelaat. In 1858 word hy Hoofregter van die Kaapse Hooggeregshof. Hy is oorlede in 1868.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Michael Henry Gallwey

Sir **Michael Henry Gallwey** (1826 – 1912) was 'n Hoofregter van die Natalse Hooggeregshof. Hy is op 30 Oktober 1826 gebore in die graafskap Cork, Ierland. Hy ontvang opleiding aan die Trinity College, Dublin, en word in 1853 toegelaat tot die Ierse balie. Hy arriveer in 1854 in Natal. Hy praktiseer in Pietermaritzburg tot 1857 en word aangestel as Prokureur-generaal. In 1890 word hy Hoofregter van die Natalse Hooggeregshof en tree af in 1891. Hy is oorlede op 25 Julie 1912 in Pietermaritzburg.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Henry Bale

Sir **Henry Bale** (1854 – 1910) was 'n Hoofregter van die Natalse Hooggeregshof. Hy is op 12 Januarie 1854 in Pietermaritzburg gebore en ontvang onderrig in Engeland. Van 1875 praktiseer hy as prokureur in Natal en van 1893 tot 1901 verteenwoordig hy Pietermaritzburg in die Natalse Wetgewende Vergadering. Hy word Prokureur-generaal en Minister van Onderwys. In 1901 word hy aangestel as Hoofregter. Hy is op 1 Desember 1910 oorlede.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Andrew Motjuoadi

**Andrew Tshidiso Motjuoadi** (1935–1968) is in die destydse Pietersburg gebore, maar hy het later in Mamelodi, Pretoria, gewerk en gewoon. Soos talle ander Swart Suid-Afrikaanse kunstenaars het hy homself geleer skilder. Hy het sy eerste uitstalling in 1963 in Johannesburg gehou. Hoewel hy 'n belese man was (hy het vir 'n BSc-graad aan die Universiteit van die Noorde gestudeer), het hy geglo dat hy deur 'n toordokter getoor is en nie lank sou leef nie. Hy is inderdaad in 1968 oorlede nadat hy in 1967 'n beroerteaanval gehad wat hom verlam het en hy mediese behandeling geweier het.

Gedurende sy kort kunsloopbaan het Motjuoadi heelwat erkenning vir sy werk ontvang. In 1964 het hy 'n opdrag vir die Amerikaanse filmregisseur Cornel Wilde uitgevoer.

Wilde was in Suid-Afrika om die rolprent *The Naked Prey* te vervaardig en het Motjuoadi gevra om skilderye vir die agtergrond van die erkenningslys te maak. In 1965 is Motjuoadi genooi om aan 'n uitstalling van Afrikakuns in Londen deel te neem en in 1966 het hy 'n toekenning as die beste kunstenaar van kleur ontvang in 'n wedstryd vir bekende en belowende kunstenaars in Johannesburg. Motjuoadi het egter so 'n afgesonderde lewe gelei dat hy eers 6 maande ná die toekenning aan hom gemaak is, toevallig daarvan te hore gekom het.

Motjuoadi was 'n townshipkunstenaar: Sy onderwerpe was die mense en tonele in sy onmiddellike omgewing, soos uitgehongerde honde, kaartspelers op straat, fluitspelers, en armoede. Hy was 'n uitstekende tekenkunstenaar en het alles tot in die fynste besonderheid weergegee. Hoewel sy werke soms skokkende toestande onthul het, was dit nooit geromantiseer of geïdealiseer, verwronge of sentimenteel nie. Hy het die townshiplewe met simpatie en meelewendheid weergegee.

## Bronnelys 
* Wêreldspektrum, Vol. 19, 180,
Margret Dünser

**Margret Dünser** (27 Julie 1926 &#x2013; 5 Junie 1980) was 'n Oostenrykse joernalis bekend vir haar werk in die Hoë Samelewing en het die boek *High Life* geskryf.

## Verwysings
Saul Solomon

**Saul Solomon** (1817 – 1892) was 'n Kaapse staatsman, drukker en uitgewer. Hy is in 1817 op die eiland Sint Helena gebore. Hy kom as kind na die Kaapkolonie, studeer aan die Suid-Afrikaanse Kollege waar hy een van die briljantste studente was en word 'n vakleerling in die drukkersbedryf. In 1840 stig hy die firma *Saul Solomon & Co.* wat gou die Staatsdrukker word.

In 1853 word hy lid van die eerste Kaapse parlement waar hy deur sy bekwaamheid  die bynaam *Kaapse Disraeli* gekry het. In 1857 het hy begin belangstel in die *Cape Argus* en in 1863 word hy die enigste eienaar. Hy het gou groot invloed uitgeoefen dwarsdeur Suid-Afrika. Toe Verantwoordelike Bestuur in 1871 aan die Kaapkolonie toegeken is, is hy gevra om Eerste Minister te word. Hy het geweier. Hy was liberaalgesind, 'n groot kampvegter vir die Nie-blankes en ook 'n voorstander van Staatshulp vir kerkfinansies en ander hervormings.

In 1879/80 is hy en die *Argus* betrokke in die Koegas-gruwels hofsaak. Sy sake-ondernemings raak insolvent na sy aftrede in Skotland, maar dit is in 1886 heropgebou. Sy loopbaan is te meer merkwaardig aangesien sy groei as gevolg van 'n kindersiekte heeltemal belemmer is. Hy in 1892 oorlede.

## Bron 
* *Ensiklopedie van Suidelike Afrika*, Eric Rosenthal, 1967.

## Eksterne skakels
Chinese Literature Press

Die ***Chinese Literature Press*** (中国文学出版社) is 'n staatsbeheerde boekuitgewer in China gestig in 1951, wat fokus op die vertaling van Sjinese literatuur na ander tale.

Sedert die 1980's, is meer as 200 titels gepubliseer deur die pers in Engels en Frans as hul "*Panda Book Series*".

## Verwysings 
*
John Muafangejo

**John Ndevasia Muafangejo** (5 Oktober 1943 – 27 November 1987) was ’n Namibiese kunstenaar wat internasionale roem vir sy houtsneë, etse en linosneë verwerf het. Hy is in Etunda lo Nghade, Angola, gebore en is in Katutura-township in Windhoek oorlede.

Muafangejo het vir 2 jaar opleiding aan die Rorkes Drift-kunssentrum in Natal ontvang en het Suid-Afrika in 1971 op die Sao Paulo-Biënnale verteenwoordig. Hy was 'n grafiese kunstenaar en is veral bekend om sy besonder dekoratiewe linosneë. Diere, godsdiens en Afrika-maskers is temas wat herhaaldelik in sy werk voorkom. Hy het 'n eenvoudige, spontane styl beoefen wat geringe Westerse invloed ondergaan het met outobiografiese elemente. Hy het dikwels op sy kunswerke geskryf om die verhalende aard daarvan te versterk. Sy kuns is ongekunsteld en dikwels 'n bespotting van die intellektualisering van kuns.

## Bronnelys 
* Wêreldspektrum, Vol. 20, 6-7, 

## Eksterne skakels 
* John Muafangejo Art Centre (JMAC)
Peter Steuger

**Peter Steuger** (gebore 6 Februarie 1965) is 'n Duits-gebore kinematograaf wat meestal gewerk het  op  duitse rolprente na 'n begin in Yslandiese film. Hy was ook genomineer vir 'n* Golden Frog*-Toekenning vir sy kinematografie op die bekroonde 2000 Yslandiese film *101 Reykjavík*.

Hy het meestal gewerk met Duitse televisie.

## Filmografie 
* Fata Morgana (2007)
* Adem'in trenleri (2007)
* Schöner Leben (2006)
* Drei gegen Troja (2005) (TV)
* The Ring Thing (2004)
* Cowgirl (2004)
* Der Gestohlene Mond (2003) (TV)
* Alltag (2003) (TV)
* "Tatort" (1 episode, 2003)
* 99 Euro Films (2002) (segment "Privat")
* Liebe und Verrat (2002) (TV)
* "Doppelter Einsatz" (1 episode, 2001)
* 101 Reykjavík (2000)
* The Split (1999)
* Zoe (1999/II)
* Martin - Das erste Mal (1998)
* Parçalanma (1998)

## Eksterne skakels 
*
George Reynolds McGubbin

Kaptein **George Reynolds McGubbin** (1898–1944) was 'n Suid-Afrikaanse bobaasvlieënier van die Eerste Wêreldoorlog. Hy is op 18 Januarie 1898 in Kaapstad gebore en ontvang opleiding in Johannesburg. Hy sluit in 1916 by die Britse Vliegkorps aan skiet die beroemde Duitse bobaasvlieënier kaptein Max Immelmann af. Hy is oorlede op 8 Mei 1944.

## Bron 
* *Ensiklopedie van Suidelike Afrika*, Eric Rosenthal, 1967.
John Gilbert Kotzé

Sir **John Gilbert Kotzé** (1849 – 1940) was 'n hoofregter van die Zuid-Afrikaansche Republiek. Hy is op 5 November 1849 in Kaapstad gebore. Hy studeer aan die Suid-Afrikaanse Kollege en Londense Universiteite. Hy word tot die *Inner Temple* toegelaat in 1847 en keer in dieselfde jaar terug na Kaapstad om met sy praktyk te begin. Hy verhuis in 1876 na Grahamstad. In 1877 word hy aangestel as regter van die Hoërhof van Transvaal en word bevorder tot Hoofregter in 1881. In 1897 kom hy in konflik met president Paul Kruger en in 1899 gaan hy terug na die Kaapkolonie. 'n Jaar later word hy aangestel as Prokureur-generaal van Rhodesië. Hy word senior advokaat in 1902 en word in 1903 aangestel as regter van die Hof van die Oostelike Distrikte waar hy in 1904 Regter-president word. In 1913 word hy aangestel as onderregter in die Kaap en Regter-president in 1920. In 1922 sluit hy aan by die Appélafdeling en tree in 1927 af. Hy sterf op 1 April 1940 in Kaapstad.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Andries Ferdinand Stockenstrom Maasdorp

Sir **Andries Ferdinand Stockenstrom Maasdorp** (1847 – 1931) was 'n Hoofregter van die Oranjerivierkolonie. Hy is op 14 Januarie 1847 op Malmesbury gebore en ontvang opleiding op Graaff-Reinet en Londen waar hy sy B.A.-graad in 1869 verwerf. Hy word in 1871 toegelaat tot die *Inner Temple*, keer terug na Kaapstad en begin met sy praktyk. Van 1874 tot 1878 verteenwoordig hy Graaff-Reinet in die Kaapse Parlement. Daarna word hy aangestel as Prokureur-generaal op Grahamstad. Hy het sy winsgewende praktyk voortgesit totdat hy in 1897 tot die Transvaalse balie toegelaat word. Kort voor die Tweede Vryheidsoorlog keer hy terug na sy praktyk in Grahamstad en in 1900 word hy lid van die spesiale Hooggeregshof van die Kaapkolonie. In 1902 word hy aangestel as Hoofregter van die Oranjerivierkolonie. In 1919 tree hy af en is op 18 Maart 1931 op Rondebosch oorlede. Sy *Institutes of South African Law*, wat vierboekdele beslaan, was vir lank 'n standaardwerk.

Christian George Maasdorp was sy broer.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Christian George Maasdorp

**Christian George Maasdorp** (1848 - 1926) was Regter-president van die Kaapkolonie en broer van sir Andries Ferdinand Stockenstrom Maasdorp. Hy is op Malmesbury gebore en ontvang sy opleiding in Graaff-Reinet en Londen. Hy word in 1871 toegelaat tot die *Inner Temple* en keer na die Kaap terug om in dieselfde jaar daar toegelaat te word. Nadat hy in Griekwaland-Wes en 3 jaar lank in die Oostelike Distrikte-hof gepraktiseer het, word hy in 1877 aangestel as Prokureur-generaal van Transvaal. 

Hy bedank egter in 1880 en verhuis na Kaapstad. In 1885 word hy 'n regter van die Oostelike Distrikte-hof en in 1896 word hy verplaas na die Kaapse regsbank. Na Uniewording word hy aangestel as Regter-president van die Kaap en Appélregter. Hy tree in 1922 af en is in Mei 1926 oorlede.

## Sien ook 
* Hoofregter van Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.
Westerwolde

**Westerwolde** kan wees:

* Westerwolde (munisipaliteit), 'n munisipaliteit in die Nederlandse provinsie Groningen
* Westerwolde (streek), 'n streek in die Nederlandse provinsie Groningen
Peter MacOwan

Prof. **Peter MacOwan** (14 November 1830 – 30 November 1909) was 'n Suid-Afrikaanse plantkundige. Hy is in 1830 in Hull, Engeland, gebore. Hy was eers 'n onderwyser en spesialiseer toe in plantkunde. Hy verhuis om gesondheidsredes in 1861 na Suid-Afrika en vestig homself in Grahamstad. 

Later doseer hy wetenskap aan die Gill-kollege en in 1881 word hy direkteur van die Kaapstadse Botaniese Tuine, asook kurator van die Herbarium van die Kaapse regering en professor in Botanie aan die Suid-Afrikaanse Kollege. Hy het internasionaal erkenning verwerf op die gebied van Ekonomiese Botanie. Hy is oorlede in 1909.

Die standaard skrywerafkorting **MacOwan** word gebruik om die skrywer aan te dui wanneer 'n botaniese naam genoem word.

## Sien ook
*Lys van botaniste volgens outeursafkorting

## Bron 
* *Ensiklopedie van Suidelike Afrika*, Eric Rosenthal, 1967.
Westerwolde (munisipaliteit)

**Westerwolde** is 'n munisipaliteit in die Nederlandse provinsie Groningen. Die munisipale gebied het 'n bevolking van sowat 26&nbsp;000 in 2021 en 'n oppervlakte van sowat 281&nbsp;km². Die munisipaliteit is op 1 Januarie 2018 deur die samesmelting van die munisipaliteite Bellingwedde en Vlagtwedde gestig.

## Plekke 
Bellingwolde, Blijham, Bourtange, Oudeschans, Sellingen, Ter Apel, Ter Apelkanaal, Veelerveen, Vlagtwedde, Vriescheloo en Wedde.

## Naburige munisipaliteite 
## Eksterne skakels 
* Amptelike webwerf
Midden-Groningen

**Midden-Groningen** is 'n munisipaliteit in die Nederlandse provinsie Groningen. Die munisipale gebied het 'n bevolking van sowat 61&nbsp;000 in 2021 en 'n oppervlakte van sowat 296&nbsp;km². Die munisipaliteit is op 1 Januarie 2018 deur die saamsmelting van die munisipaliteite Hoogezand-Sappemeer, Menterwolde en Slochteren gestig.

## Plekke 
Borgercompagnie, Foxhol, Froombosch, Harkstede, Hellum, Hoogezand, Kiel-Windeweer, Kolham, Kropswolde, Lageland, Luddeweer, Meeden, Muntendam, Noordbroek, Overschild, Sappemeer, Scharmer, Schildwolde, Siddeburen, Slochteren, Steendam, Tjuchem, Tripscompagnie, Waterhuizen, Westerbroek, Woudbloem en Zuidbroek.

## Naburige munisipaliteite 
## Eksterne skakels 
* Amptelike webwerf
Ephraim Ngatane

**Ephraim Ngatane** (1938–1971) was 'n Suid-Afrikaanse kunstenaar. Hy is in Maseru gebore en het sy kinderjare in Johannesburg deurgebring, waar hy sy skoolonderrig eers aan die Rooke Memorial School en daarná aan die Orlando High School ontvang het. In 1952 het hy hom by die Polly Street Kunssentrum aangesluit, waar hy deur Cecil Skotnes onderrig is. Hy was een van die eerste professionele kunstenaars wat dié sentrum opgelewer het. Ngatane het ook onder Duncan Hall, 'n Amerikaanse sendeling, gestudeer.

Ngatane het aanvanklik net in waterverf en gouache, maar later ook in olieverf gewerk. Hy was ook een van die eerste Swart townshipkunstenaars. Hy het nie net die ellende en armoede van dié woonbuurte uitgebeeld nie, maar ook die humor in dié mense se bestaan. Sy helder kleurgebruik het ook daartoe bygedra dat somber tonele soms 'n opgewekte element gehad het. Hy het die menslike figuur gebruik om die ervarings van leed, vrees en vreugde uit te beeld.

Ngatane het sy eerste eenmanuitstalling in 1962 en daarná talle suksesvolle uitstallings, ook in Londen, gehou. Van sy werk is in 1966 op die African Art Exhibition by die Piccadilly Gallery in Londen ten toon gestel. In dieselfde jaar is van sy werk op die Republiekfeestentoonstelling uitgestal. Ngatane is in 1971 ná 'n kort kunsloopbaan oorlede.

## Verwysings 
## Bronnelys 
* *Wêreldspektrum*, Vol. 20, 205,
Johannes Stephanus Marais

**Johannes Stephanus Marais** (1919 – 2009), bekend as *Jan S. Marais* was 'n Suid-Afrikaanse finansier. Hy is op Fraserburg op 23 April 1919 gebore en ontvang opleiding aan die Universiteit van Stellenbosch. In Januarie 1943 sluit hy aan by die Federale Volksbeleggings-groep en stig in 1954 die Trust Bank van Afrika.

## Bron 
* *Ensiklopedie van Suidelike Afrika*, Eric Rosenthal, 1967.
William Menzies

**William Menzies** (1796 – 1850) was 'n regter van die Kaapse Hooggeregshof. Hy is op 27 April 1796 in Edinburgh gebore en ontvang sy opleiding daar. Hy was 'n kenner van die Romeins-Hollandse Reg en het die eerste stel Kaapse Regsverslae voorberei. Hy word een van die eerste regters van die Kaapse Hooggeregshof wat in 1828 gestig is. Hy is oorlede op Colesberg op 1 November 1850.

## Bron 
* *Ensiklopedie van Suidelike Afrika*, Eric Rosenthal, 1967.
Molekuuldinamieksimulasie

duimnael|320px|Molekulêre dinamika-simulasies word dikwels gebruik om biofisiese stelsels te bestudeer. Hier uitgebeeld is 'n 100 ps simulasie van water.
'n **Molekuuldinamieksimulasie** is 'n rekenkundige metode wat daartoe dien om te voorspel hoe dele van 'n molekuul, byvoorbeeld enkele atome, met verloop van tyd beweeg.
Dit is gebaseerd op 'n statiese driedimensionele struktuur wat onder andere deur X-straalkristallografie,  elektronmikroskopie of kernmagnetieseresonansie bepaal kan word. 

Hoefsaaklik word die berekening met behulp van kragvelde uitgevoer wat interaksies tussen atome of atoomgroepe volgens formules van die klassiese meganika beskryf, omdat sulke benadering minder berekeningstyd verg as 'n presiesere model op die grondslag van kwantummeganika.

Een gebied waarop molekuuldinamieksimulasies benut word, is die biomediese navorsing waar kwessies soos die effek van mutasies op proteïenstrukture of die ondersoek van intermolekulêre interaksies belangrike toepassings is. Deur te ontleed watter kontakte byvoorbeeld 'n potensiële nuwe geneesmiddel met sy teiken vorm, kan sonder duur en ingewikkelde eksperimente 'n eerste onderskeiding tussen waarskynlik doeltreffende en vermoedelik vals positiewe stowwe verkry word. Daar bestaan sommige deels kostelose programme soos NAMD, AMBER of gromacs waarmee molekuuldinamieksimulasies vir gewone proteïene en kernsure relatief maklik deurvoerbaar is. Dit is egter belangrik om nie te vergeet dat die realiteit daarby slegs nageboots word nie sodat die afgeleide stellings beslissend van die gekose parameters se kwaliteit afhang.

Molekuuldinamieksimulasie is ook "statistiese meganika deur getalle" genoem, en "Laplace se visie van Newtonse meganika" om die toekoms te voorspel deur die natuur se kragte te animeer en insig in molekulêre beweging op 'n atoomskaal toe te laat.

## Verwysings
Karl Mauch

**Karl Gottlieb Mauch** (7 Mei 1837 – 4 April 1875) was 'n Duitse ontdekkingsreisiger. Hy is in Stetten in Württemberg gebore. Hy begin sy loopbaan as onderwyser nadat hy ook in Geologie gestudeer het. Hy arriveer in 1858 as 'n gewone matroos in Suid-Afrika. Hy besoek Transvaal en voorsien die ontginning van goud in die distrik van Lydenburg. In 1864 het hy goud op Tati gevind. Hy het Rhodesië deurkruis en die teenwoordigheid van goud aangemeld. Hy het in 1867 'n merkwaardige voorspelling gemaak dat 'n reuse goudveld eendag in die Witwatersrand ontdek sal word. Mauch was een van die eerste blankes wat die Zimbabwe-bouvalle besoek het. Ontberings in Suid-Afrika het sy gesondheid geruïneer. Hy is in 1875 oorlede nadat hy per ongeluk deur 'n venster in Stuttgart, Duitsland geval het.

## Bron 
* *Ensiklopedie van Suidelike Afrika*, Eric Rosenthal, 1967.

## Eksterne skakels
Victoria Falls

**Victoria Falls** is 'n dorp in die provinsie Matabeleland-Noord, Zimbabwe. Die dorp is op die suidelike oewer van die Zambezirivier geleë aan die westelike kant van die Victoria-waterval. Dit is per pad en spoor verbind met Hwange (109&nbsp;km suid) in Zimbabwe en Livingstone in Zambië.

## Eksterne skakels 
*
Boergondië-Franche-Comté

**Boergondië-Franche-Comté** (Frans: *Bourgogne-Franche-Comté* [buʁɡɔɲ fʁɑ̃ʃ kɔ̃te]; Afrikaans: *Boergondië-Vrygraafskap*) is 'n Franse gewes (Frans: *région*) in die ooste van Frankryk wat uit die ou geweste van Boergondië en Franche-Comté bestaan. Die gewes Boergondië-Franche-Comté bestaan sedert 2016.

## Eksterne skakels 
*  Amptelike webwerf
Matopos

Die **Matopos** is reeks granietheuwels naby Bulawayo, Zimbabwe. Die reeks is omtrent 80&nbsp;km lank en 40&nbsp;km breed. Die hoogste punt is 1549&nbsp;m bokant seevlak. Cecil John Rhodes is in 1902 begrawe by *Worlds View* in die Matopos. Die Matabeles het die heuwels as heilig beskou en dit as vesting gebruik.

Die Matoposheuwels is in 2003 deur Unesco as wêrelderfenisgebied gelys.

## Bron 
* *Ensiklopedie van Suidelike Afrika*, Eric Rosenthal, 1967
* Green, Beth: The Matopos - Impressive Intriguing. In: Lantern. Tydskrif vir Kennis en Kultuur. Jaargang 16, nr. 2, Desember 1966

## Eksterne skakels 
*
Alfred Bohrmann

**Alfred Bohrmann** (28 Februarie 1904 - 4 Januarie 2000) was 'n Duitse sterrekundige en ontdekker van klein planete. 

Hy het sy Ph.D. proefskrif in 1927 by die Heidelberg-Königstuhl Staatsobservatorium by die Universiteit van Heidelberg gedoen. Op daardie stadium was die sterrewag in Heidelberg 'n sentrum vir asteroïd-ontdekking deur Max Wolf, Karl Reinmuth en ander. In sy tyd het Bohrmann 9 asteroïdes ontdek.  Bohrmann het vanaf 1924 tot 1969 by die sterrewag gewerk en meer as 700 klein-planeet waarnemings gepubliseer.  Hy het die sterrewag verlaat ná 'n geskil met die sterrewag se hoërgesag. Die asteroïde 1635 Bohrmann is na hom vernoem. 

## Verwysings 
## Eksterne skakels 
*  Obituary
Konstante van Boltzmann

Die **konstante van Boltzmann** ( of ), vernoem na Ludwig Boltzmann, is 'n natuurkundige konstante wat die gemiddelde kinetiese energie van 'n partikel in 'n ideale gas met die temperatuur van die gas verbind. Dit is die gaskonstante  gedeel deur die konstante van Avogadro :

: k = \frac{R}{N_\text{A}}.\,

Die konstante van Boltzmann het die dimensie van energie gedeel deur temperatuur, dieselfde as entropie.
 
Voor 19 Mei 2019 is sy waarde in SI-stelsel 'n gemete hoeveelheid. Sy metings maak staat op die definisie van die kelvin in terme van die trippelpunt van water. Volgens die 2015 CODATA, is sy voorgestelde waarde (met standaardonsekerheid in hakkies)   .

Nadat die herdefinisie of SI basis eenhede by die 26de Algemene Konferensie vir Mate en Gewigte (CGPM) op 16 November 2018, aangeneem is, is die definisie van die kelvin sal verander en is nou gebaseer op 'n vaste presiese waarde van die konstante van Boltzmann. Hierdie herdefinisie het op 20 Mei 2019 in werking getreë. In 1983, tydens die 17de CGPM, kry Ligsnelheid op dieselde manier 'n vaste waarde.  Die huidige waarde van  is  J⋅K−1.

## Verwysings
Losprysware

duimnael|Beeld van 'n losprysware boodskap.
**Losprysware** (Engels: *ransomware*) is skadelike sagteware (*malware*) wat in kubermisdaad aangewend word om slagoffers se toegang tot die data op hul eie rekenaars te beperk mits 'n losprys betaal word, gewoonlik in die vorm van kriptografiese valuta soos bitcoin of monero.

## Bronnelys 
* *Netwerk24*, "https://www.netwerk24.com/Sake/Ikt/boewe-verruil-bitcoin-vir-ander-kriptogeldeenheid-20180104". 6 Januarie 2018.
Dumile Feni

**Zwelidumile Geelboi Mgxaji Mslaba “Dumile” Feni** (21 Mei 1942 – 1991) was ’n Suid-Afrikaanse kontemporêre beeldende kunstenaar wat vir sy sketse, skilerye en beeldhouwerke bekend was. Hy word as een van die pioniers van die sogenaamde township-kuns in Suid-Afrika beskou. Dumile se kuns is baie emosioneel en is 'n regstreekse kommentaar op die destydse Apartheidsbeleid in Suid-Afrika. Hy het ook modelleerwerk, veral figure in terra-cotta, gedoen.

Dumile is in 1942 in Worcester in die Wes-Kaap gebore. Sy moeder is oorlede toe hy 6 jaar oud was en hy het saam met sy gesin eers na Kaapstad en 5 jaar later na Johannesburg verhuis. Sy uitsonderlike kunstalent is egter eers in 1964 "ontdek" terwyl hy mediese behandeling in 'n Johannesburgse hospitaal ontvang het. 'n Jaar later het hy sy eerste eenmanuitstalling gehou en in 1967 het hy Suid-Afrika op die Sao Paulo-Biënnale verteenwoordig. Hy is in 1968 na die buiteland en het nie na Suid-Afrika teruggekeer nie.

Hoewel Dumile 'n goeie beeldhouer is, is hy beter bekend om sy grafiese werk. Die meeste van sy werk is 'n weerspieëling van die Swartman se soeke na identiteit te midde van die sosiale probleme wat in die township-Iewe ervaar is. Sy werk is vol emosie en in 'n mate morbied. Sy innerlike en fisieke belewenisse word deur middel van die houding en struktuur van die menslike liggaam uitgebeeld. Baie van sy werke bevat ook elemente van 'n universele begeerte om na die verlede of 'n landelike bestaan terug te keer. Al sy werke bevat 'n bepaalde vitaliteit, wat daarop dui dat dit ten tyde van sterk emosionele gevoelens geskep is. Daar is dikwels 'n algehele gebrek aan dieptewerking in sy tekeninge, wat alle elemente van realiteit uitsluit en die simboliese betekenis van die kunswerk benadruk.

Hy het tussen 1968–1991 in selfopgelegde ballingskap in onder andere Londen, Los Angeles en New York gewoon.

Van sy werk is in talle private versamelings asook in die Nasionale Kunsgalery in Kaapstad, die Durbanse Kunsgalery en die Pretoriase Kunsmuseum opgeneem. Sy werk word ook in versamelings in die VSA, Brittanje, België, Swede, Israel en ander oorsese lande waar hy besoek afgelê het, verteenwoordig.

## Verwysings 
## Bronnelys 
* *Wêreldspektrum*, Vol. 20, 29,
Chromobacteriosis infeksie

**Chromobacteriosis infeksies** is 'n kutane toestand wat veroorsaak word deur chromobacteria gekenmerk deur wisselende absesse.

## Sien Ook 
* Infeksie

## Verwysings
Lys van Suid-Afrikaners volgens netto waarde

Hierdie is 'n **lys van Suid-Afrikaners volgens netto waarde** gebaseer op 'n jaarlikse assessering van die rykdom en bates saamgestel en gepubliseer deur *Forbes* tydskrif in 2023.

## 2023 Suid-Afrikaanse miljardêrlys 
## 2021 Suid-Afrikaanse miljardêrlys 
## 2017 top 20 lys 
## Notas 
## Verwysings
Collywobbles

**Collywobbles** is ‘n besondere reeks kronkelings in die M'basherivier in die Transkei. Dit is een van die wêreld se merkwaardigste voorbeelde van meandering in ‘n rivier.

Die Mbashe is bekend om sy kronkelings in sy loop tussen die N2-nasionale pad en die riviermond,  suidwes van Elliotdale en noordoos van Dutywa. Naby die nedersetting Ceru slinger die rivier verby ‘n bepaalde punt en na 64km stroomaf vloei die rivier slegs 800m verder weer by daardie selfde plek verby. Op hierdie plek waar die rivier die naaste aan sigself kom, is daar in die noordelike draai ‘n  dam en in die suidelike suidelike draai ‘n hidroëlektriese kragstasie. In die gebied wat deur die rivier se kronkelings omsluit word, is die landbounedersettings Msikiti, Zangcete, KuLombete en Mkhalalo.

Luit. G.P. Colley (die latere bekende sir George Pomeroy Colley) was van 1858 tot 1860 ‘n magistraat in hierdie gebied. Op ‘n inspeksiebesoek kom hy op hierdie unieke geografiese verskynsel in die rivier af en spreek sy verbasing oor die skouspelagtige “wobbles” (slingerings) uit. Terstond noem een van sy geselskap dit toe spottend die Collywobbles, die Engels vir maagwerkings.

## Bronnelys 
*Burman, Jose: Coastal holiday – a guide to South African seaside resorts. Kaapstad: Human & Rousseau, 1978. 

## Eksterne skakels 
* Youtube video oor Collywobbles
Gerald Morkel

**Gerald Morkel** (1941 – 2018) was 'n voormalige premier van die Wes-Kaap en burgemeester van Kaapstad. Hy het bande met die Arbeidersparty, Nasionale Party (NP) en Nuwe Nasionale Party (NNP) gehad voordat hy sy politieke loopbaan by die Demokratiese Alliansie (DA) afgesluit het. Hy was die leier van die DA in Wes-Kaap vanaf 1998 tot 2001.

## Bron 
* https://www.netwerk24.com/Nuus/Algemeen/oudpremier-van-wes-kaap-sterf-20180109
Erik Clausen

**Erik Clausen** (gebore 7 Maart 1942 - 30 Oktober 2024) was 'n Deense akteur, regisseur en draaiboekskrywer. Hy het veertien films sedert 1981 gerig. Sy 2007 film *Temporary Release* was ingeskryf in die 29ste Moscow Internasionale Film Fees.

## Filmografie 
## Verwysings 
## Eksterne skakels 
* 
* Clausen Film (Sy filmmaatskappy)
* ErikClausen.dk (Sy persoonlike webwerf)
Ach Gott, vom Himmel sieh darein, BWV 2

***Ach Gott, vom Himmel sieh darein***, **BWV 2**, is 'n kantate deur Johann Sebastian Bach.

## Sien ook 
* Bach-Werke-Verzeichnis
* Lys van komposisies van Johann Sebastian Bach

## Eksterne skakels 
*
Vlag van die Turkse Republiek van Noord-Siprus

Die **vlag van die Turkse Republiek van Noord-Siprus** (TRNS) is in 1983 in gebruik geneem. Die vlag vertoon ’n rooi sekelmaan en ster effens regs van die middel met ’n rooi baan daarbo en daaronder op ’n wit veld.

## Geskiedenis 
Die Turkse Republiek van Noord-Siprus is sedert 1974 ’n selfverklaarde staat wat slegs deur Turkye erken word. Die vlag is gebaseer op die vlag van Turkye met die kleure omgekeer en twee horisontale bane wat bo en onder die sekelmaan-en-ster toegevoeg is. Dit was die gevolg van ’n kompetisie om ’n nuwe verteenwoordigende vlag vir die TRNS te vind. Die plaaslike gebruik van die Turkse vlag is soortgelyk aan die gebruik van die vlag van Griekeland op die res van die eiland. Omdat die land aanvanklik deur Turkey binnegeval is, word die sekelmaan en ster ook op die vlag van TRNS voorgestel.

## Kyrenia-bergreeks 
[duimnael|"[Ne Mutlu Türküm Diyene" leuse en die vlag van Noord-Siprus op die Kerenia-gebergte in Noord-Siprus]]
Due Turkse en TRNS-vlae is op die Kerenia-gebergte in Noord-Siprus geteken. “Ne Mutlu Türküm Diyene” — ’n veel herhaalde frase van Kemalisme — is in wit onder die Turkse vlag uitgespel.

In 2010 het die Grieks-Sipriese kant ’n amptelike klag teen die vlag by die Europese Kommissie gelê deur te noem dat dit ’n omgewingsgevaar is weens toksiese materiaal wat gebruik is om dit na die berg te vervoer, en dat daar ’n risiko is dat die materiaal kan uitlek. Die Grieks-Sipriote vind dit nie slegs vir die omgewing aanstootlik nie, maar ook vir hul eie gemeenskap en sien dit as ’n uitlokkingsgebaar.

## Ander vlae 

Lêer:Flag of the Turkish Republic of Northern Cyprus (1983).svg|  Vlag van Noord-Siprus, na bewering in gebruik tussen 1983 tot 1984
Lêer:Flag of the President of the Turkish Republic of Northern Cyprus.svg| Presidensiële standaard van die Turkse Republiek van Noord-Siprus

### Soortgelyke vlae 

Lêer:Flag of Algeria.svg| Vlag van Algerië
Lêer:Flag of the Sahrawi Arab Democratic Republic.svg| Vlag van die Arabiese Demokratiese Republiek Sahara
Lêer:Flag of Azerbaijan.svg| Vlag van Azerbeidjan
Lêer:Flag of the Comoros.svg| Vlag van die Comore-eilande
Lêer:Flag of Hatay.svg| Vlag van Hatay (1938–1939)
Lêer:Flag of Libya.svg| Vlag van Libië
Lêer:Flag of Malaysia.svg| Vlag van Maleisië
Lêer:Flag of Mauritania.svg| Vlag van Mauritanië
Lêer:Kokbayraq flag.svg| Vlag van Oos-Turkestan
Lêer:Flag of the Ottoman Empire (1844–1922).svg| Vlag van die Ottomaanse Ryk (1844–1923)
Lêer:Flag of Pakistan.svg| Vlag van Pakistan
Lêer:Flag of Cyrenaica.svg| Vlag van Sirenaïka (1949–1951)
Lêer:Flag of Tunisia.svg| Vlag van Tunisië
Lêer:Flag of Turkey.svg| Vlag van Turkye
Lêer:Flag of Iraq Turkmen Front.svg|Vlag van die Irakse Turkmene (*Irak Türkmenleri*)

## Sien ook 
## Verwysings 
## Eksterne skakels 
*  Noord-Siprus by *Flags of the World*.
Kroonstad-spoorongeluk

Op 4 Januarie 2018 bots 'n trein, wat deur Shosholoza Meyl bedryf word, met 'n vragmotor by 'n spooroorgang naby Kroonstad in die Vrystaat (Suid-Afrika). Die trein het ontspoor en verskeie waens het aan die brand geslaan. Een-en-twintig mense is dood en 254 is beseer.

## Ongeluk 
Teen ongeveer 09:15 plaaslike tyd (07:15 UTC) op 4 Januarie 2018 was 'n passasierstrein, wat deur Shosholoza Meyl bedryf word, met 429 passasiers van Port Elizabeth na Johannesburg onderweg toe dit met 'n vragmotor bots by die spooroorgang by die Geneva-stasie tussen Hennenman en Kroonstad, sowat 200 kilometer suidwes van Johannesburg.

Volgens ooggetuies het die vragmotor versuim om by die spooroorgang te stop. 

## Verwysings
Denn du wirst meine Seele nicht in der Hölle lassen

[duimnael|[Johann Ludwig Bach]]

***Denn du wirst meine Seele nicht in der Hölle lassen***, JLB 21, BWV 15, is 'n kantate vermoedelik deur Johann Ludwig Bach, eens geglo die werk van Johann Sebastian Bach te wees.
Wer weiß, wie nahe mir mein Ende?, BWV 27

***Wer weiß, wie nahe mir mein Ende?***, **BWV 27**, is 'n kantate van Johann Sebastian Bach.

## Sien ook 
* Bach-Werke-Verzeichnis
* Lys van komposisies van Johann Sebastian Bach
O ewiges Feuer, o Ursprung der Liebe, BWV 34a

***O ewiges Feuer, o Ursprung der Liebe***, **BWV 34a**, is 'n kantate van Johann Sebastian Bach waarvan slegs die libretto en bewegings 2, 3, en 6 oorleef.

## Geskiedenis 
Die kantate is as 'n kommissie vir 'n bruilof in 1725 of 1726 in Leipzig gekomponeer en is kort daarna opgevoer.

## Sien ook 
* Bach-Werke-Verzeichnis
* Lys van komposisies van Johann Sebastian Bach

## Verwysings
Witblitspas

Oor die Witblitspas is witblits sedert die vroeë 19de eeu van die plaas Welgevonden noord van die Langeberge in die Klein Karoo na die plaas Bergfontein  aan die suidekant van die berge en van daar na o.a. die kusdorpe Heidelberg en  Albertinia gesmokkel.  Hierdie roete kon slegs te voet gebruik word met perde, donkies en muile as lasdiere. In die Tweede Vryheidsoorlog is die voetpad ook gebruik om wapens, ammunisie en voedsel aan die Boere in die veld te verskaf.

## Sien ook 
*Lys van bergpasse in Suid-Afrika
Schlage doch, gewünschte Stunde, BWV 53

***Schlage doch, gewünschte Stunde***, **BWV 53**, is 'n kantate vermoedelik deur Melchior Hoffmann. Dit is eens geglo die werk te wees van Johann Sebastian Bach.
Assegaaibospas

Die **Assegaaibospas** lê oos van Vanwyksdorp op die grondpad na die Rooibergpas en Calitzdorp in die Wes-Kaap.

## Sien ook 
* Lys van bergpasse in Suid-Afrika
Herz und Mund und Tat und Leben, BWV 147

***Herz und Mund und Tat und Leben*** (Hart en mond en daad en lewe), **BWV 147**, is 'n kerkkantate van Johann Sebastian Bach. Bach komponeer hierdie kerkkantate in 1723 tydens sy eerste jaar as Thomaskantor, die koorleier in Leipzig.

## Sien ook 
* Bach-Werke-Verzeichnis
* Lys van komposisies van Johann Sebastian Bach

## Eksterne skakels 
* 
* Cantata BWV 147 Herz und Mund und Tat und Leben geskiedenis, partituur, bronne van teks en musiek, vertalings na verskeie tale, diskografie, en bespreking op Bach Cantatas-webwerf
* 
* BWV 147 Herz und Mund und Tat und Leben Engelse vertaling, Universiteit van Vermont
* Hoofstuk 8 BWV 147 Herz und Mund und Tat und Leben / Hart en mond en daad en lewe  Julian Mincham, 2010
* BWV 147.6=147.10 bach-chorales.com
Durchlauchtster Leopold, BWV 173a

***Durchlauchtster Leopold***, **BWV 173a**, is ’n sekulêre kantate van Johann Sebastian Bach. Back het die kantate gekomponeer om in Köthen uitgeoer te word ter viering van Leopold van Anhalt-Köthen se verjaardag. Die kantate is een van ’n reeks van gelukwensingswerke wat Bach vir sy werkgewer gekomponeer het. Sommige daarvan is verlore terwyl ander, soos *Der Himmel dacht auf Anhalts Ruhm und Glück*, BWV 66.1 heropgebou kan word omdat Bach van die musiek later heraangewend het. *Durchlauchtster Leopold* is ongewoon in dié opsig dat dit in sy geheel behoue gebly het.

## Orkestrasie en struktuur 
Die kantate is geskryf vir twee soliste (sopraan en bas), twee dwarsfluite, fagot, twee viole, altviool en basso continuo insluitend violone en klavisimbel. Die laaste beweging is gemerk vir koor maar is waarskynlik deur die twee soliste opgevoer.
# Resitatief (sopraan): 
# Aria (sopraan): 
# Aria (bas): 
# Aria (sopraan, bas): 
# Resitatief (sopraan, bas): 
# Aria (sopraan): 
# Aria (bas): 
# Koor (sopraan, bas): 

## Sien ook 
* Bach-Werke-Verzeichnis
* Lys van komposisies van Johann Sebastian Bach

## Verwysings
Ich liebe den Höchsten von ganzem Gemüte, BWV 174

***Ich liebe den Höchsten von ganzem Gemüte*** (Ek het die Hoogste lief met my ganse wese), **BWV 174**, is 'n kerkkantate deur Johann Sebastian Bach. Bach komponeer hierdie kantate in Leipzig vir die tweede dag van Pinkster en voer dit vir die eerste keer op op 6 Junie 1729.

## Sien ook 
* Bach-Werke-Verzeichnis
* Lys van komposisies van Johann Sebastian Bach
Rust (programmeertaal)

duimnael|Logo van Rust

**Rust** is 'n stelsel-programmeertaal geborg deur *Mozilla Research*, wat dit beskryf as 'n "veilige, konkurrente, praktiese taal". Dit ondersteun funksionele en imperatief-prosedurele paradigmas. Rust is sintakties soortgelyk aan C++, maar sy ontwerpers beoog om beter geheueveiligheid te bied terwyl prestasie behou word.

Rust is 'n oopbron programmeertaal. Die ontwerpers het die taal verfyn deur die ervarings van die skryf van die Servo webblaaier uitlegenjin, en die Rust samesteller. 'n Groot deel van huidige bydraes tot die projek is van gemeenskapslede.

Rust het eerste plek gewen vir "*most loved programming language*" in die *Stack Overflow Developer Survey* in 2016 en 2017.

## Voorbeeld 
```rust
fn main() {
    println!("Hallo, Wêreld!");
}
```

## Verwysings
Geschwinde, ihr wirbelnden Winde, BWV 201

***Geschwinde, ihr wirbelnden Winde***, **BWV 201**, is 'n kantate van Johann Sebastian Bach.

## Sien ook 
* Bach-Werke-Verzeichnis
* Lys van komposisies van Johann Sebastian Bach
Lobt ihn mit Herz und Munde, BWV 220

***Lobt ihn mit Herz und Munde***, **BWV 220**, is 'n kantate deur 'n onbekende komponis. Dit is voorheen aan Johann Sebastian Bach toegeskryf. Die kantate is vir die Fees van die Geboorte van Johannes die Doper geskryf, wat deur die Katolieke, Anglikaanse, Ortodokse en Lutherse tradisies in die Christendom gevier word. Dit is afgelei van 'n koraal deur Ludwig Humbold en van die vers Jesaja 61:10 in die Bybel.

## Sien ook 
* Bach-Werke-Verzeichnis
* Lys van komposisies van Johann Sebastian Bach
Alles mit Gott und nichts ohn' ihn, BWV 1127

'''''Alles mit Gott und nichts ohn' ihn*** (Alles met God en niks sonder hom), **BWV 1127*', is 'n aria van Johann Sebastian Bach. Hierdie werk is op 17 Mei 2005 deur die Duitse musieknavorser Michael Maul ontdek.

## Sien ook 
* Bach-Werke-Verzeichnis
* Lys van komposisies van Johann Sebastian Bach
Simion Mehedinți

**Simion Mehedinți** (; 19 Oktober 1868 &#x2013; 14 Desember 1962 in Soveja) was 'n Roemeens geograaf en lid van die Roemeens-Akademie. 'n Belangrike figuur in die *Junimea* literêre klub, hy was vir 'n rukkie redakteur van die klub se tydskrif, *Convorbiri Literare*.

## Verwysings
Japan Nasionale Roete 1

**Nasionale Roete 1** is 'n nasionale snelweg op die eiland van Honsjoe in Japan. Dit verbind Chūō, Tokio in die Kantō streek met die stad van Osaka, Osaka-prefektuur in die Kansai streek.

## Inligting oor die roete 
* Lengte: 565.4 kilometers (351.3 myl)
* Oorsprong: Nihonbashi, Chūō, Tokyo
* Eindpunt: Umeda, Kita-ku, Osaka  
* Hoof stede op roete: Kawasaki, Jokohama, Odawara, Numazu, Shizuoka, Hamamatsu, Nagoja, Yokkaichi, Otsu, Kioto

## Beelde 

Lêer:Route 1 - panoramio - Nagono.jpg|Roete 1 Nagono
Lêer:Japan National Route 1 Map.png|Roete 1 - kaart
Lêer:Dainikeihin at Shirokanetakanawa.jpg|Shirokanetakanawa

## Verwysings
Fuga in G mineur, BWV 131a

Die **Fuga in G mineur, BWV 131a**, is 'n werk vir orrel wat aan Johann Sebastian Bach toegeskryf word. Dit is 'n transkripsie van die laaste beweging van die kantate , wat oor 'n permutasiefuga beskik. Die kantate dateer uit 1707 of 1708, wat die orrelverwerking byna beslis van 'n '''' voorsien.

Die kantate toonset 'n boetepsalm en maak omvattende gebruik van G mineur. In die kantate word die fuga deur die koor gesing. Die partituur van die kantate bevat nie 'n orrel nie, maar die basso continuo is moontlik op die orrel gespeel. Die kantate is beslis deur Bach, terwyl die orrelverwerking deur sommige kenners (Spitta en lateres) as oneg beskou word.

## Sien ook 
* Bach-Werke-Verzeichnis
* Lys van komposisies van Johann Sebastian Bach

## Verwysings 
## Eksterne skakels 
*
Japan Nasionale Roete 2

**Nasionale Roete 2** is 'n nasionale snelweg van Japan.

## Inligting oor die Roete 
* Lengte: 533.2 km (331.4 mi)
* Oorsprong: Umeda, Kita-ku, Osaka 
* Eindpunt: Moji-ku, Kitakyushu 
* Hoof Stede: Kobe, Himeji, Himeji, Okayama, Kurashiki, Fukuyama, Hirosjima, Iwakuni, Shimonoseki

## Beelde 

Lêer:Chofu Station Crossroads of Japan National Route 2.JPG|Chofu stasie - Roete 2
Lêer:Japan National Route 2 -06.jpg|

## Verwysings
Radio Vision 2000

**Radio Visie 2000** is 'n radio stasie in Port-au-Prince, Haïti wat  sport, nasionale nuus en musiek uitsaai. Dit is een van die mees gewilde radiostasies in Haïti.

## Eksterne skakels 
* Luister aanlyn op ZenoLive
Japan Nasionale Roete 203

220px|regs

**Nasionale Roete 203** is 'n nasionale snelweg van Japan wat Karatsu, Saga en Saga, Saga verbind, met 'n totale lengte van 47.3&#x20;km (29.39&#x20;mi).

## Verwysings